ระเบียบกระทรวงศึกษาธิการระเบียบกระทรวงศึกษาธิการว่าด้วยการเทียบวุฒิการศึกษาในประเทศและต่างประเทศระดับการศึกษาขั้นพื้นฐานพ.ศ.๒๕๔๙ กระทรวงศึกษาธิการเห็นเป็นการสมควรปรับปรุงระเบียบกระทรวงศึกษาธิการว่าด้วยการเทียบความรู้วุฒิต่างประเทศและวุฒิในประเทศพ.ศ. ๒๕๔๑ ระเบียบกระทรวงศึกษาธิการว่าด้วยการเทียบความรู้โรงเรียนนานาชาติในประเทศไทย พ.ศ ๒๕๔๔และกำหนดเกณฑ์การเทียบความรู้ ลงวันที่ ๑๑ ธันวาคม ๒๕๔๑ ที่มีอยู่เดิมเพื่อให้สอดคล้องกับการบริหารราชการตามโครงสร้างใหม่ของกระทรวงศึกษาธิการและหลักสูตรการศึกษาขั้นพื้นฐานพุทธศักราช ๒๕๔๔ ตามพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม(ฉบับที่ ๒) พ.ศ. ๒๕๔๕ฉะนั้น อาศัยอำนาจตามความในมาตรา ๘แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖กระทรวงศึกษาธิการจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยการเทียบวุฒิการศึกษาในประเทศและต่างประเทศระดับการศึกษาขั้นพื้นฐาน พ.ศ.๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ให้ยกเลิกบรรดาระเบียบ ประกาศ หรือคำสั่งที่ขัดหรือแย้งกับระเบียบนี้และให้ใช้ความในระเบียบนี้แทนข้อ ๔ในระเบียบนี้การเทียบวุฒิการศึกษา หมายความว่าการนำผลการเรียนที่ได้จากการศึกษาในระบบและการศึกษานอกระบบที่กำหนดจุดมุ่งหมายวิธีการศึกษา หลักสูตร ระยะเวลาของการศึกษา การวัดและประเมินผลจากสถานศึกษาหรือศูนย์สอบซึ่งเป็นเงื่อนไขของการสำเร็จการศึกษาที่แน่นอนมาเทียบเท่ากับวุฒิตามหลักสูตรการศึกษาขั้นพื้นฐานวุฒิการศึกษาในประเทศ หมายถึงวุฒิที่ดำเนินการจัดการเรียนการสอนตามหลักสูตรของประเทศไทยหรือตามระบบการศึกษาของประเทศไทยวุฒิการศึกษาต่างประเทศ หมายถึง วุฒิที่ดำเนินการจัดการเรียนการสอนตามหลักสูตรของต่างประเทศหรือตามระบบการศึกษาของต่างประเทศซึ่งสถานศึกษาอาจตั้งอยู่ภายในประเทศหรืออยู่ในต่างประเทศข้อ ๕กระทรวงศึกษาธิการจะเทียบวุฒิการศึกษาให้เฉพาะวุฒิที่สำเร็จการศึกษาหลักสูตรใดหลักสูตรหนึ่งตามระเบียบการวัดผลและเงื่อนไขต่าง ๆ ของหลักสูตรนั้นซึ่งผู้ขอเทียบวุฒิได้รับจากสถานศึกษาในประเทศหรือสถานศึกษาต่างประเทศโดยจะต้องเป็นวุฒิที่ผ่านการเรียนหรือการสอบเต็มตามหลักสูตรและต้องไม่ใช่วุฒิที่ศึกษาผ่านสำนักศึกษาทางไปรษณีย์การฝึกอบรม การดูงาน การเรียนภาคฤดูร้อน การเรียนตามหลักสูตรระยะสั้นวุฒิการศึกษาที่จะเทียบให้ ได้แก่๕.๑ วุฒิการศึกษา การศึกษาภาคบังคับตามหลักสูตรการศึกษาขั้นพื้นฐาน๕.๒ วุฒิการศึกษา การศึกษาขั้นพื้นฐานตามหลักสูตรการศึกษาขั้นพื้นฐานข้อ ๖การพิจารณาเทียบวุฒิการศึกษา จะพิจารณาวุฒิการศึกษาในประเทศและวุฒิการศึกษาต่างประเทศดังนี้๖.๑ วุฒิการศึกษาในประเทศต้องเป็นวุฒิที่ได้จากการศึกษาตามหลักสูตรของรัฐหรือหน่วยงานของรัฐหรือรัฐวิสาหกิจหรือหลักสูตรของเอกชนที่เปิดสอนในสถานศึกษาเอกชนที่ได้รับอนุญาตให้จัดตั้งโดยถูกต้องตามกฎและระเบียบที่กำหนดและได้รับการรับรองวิทยฐานะหรือรับรองมาตรฐาน๖.๒ วุฒิการศึกษาต่างประเทศต้องเป็นวุฒิที่ได้จากการศึกษาตามหลักสูตรของรัฐหรือเอกชน ในลักษณะ ดังต่อไปนี้๖.๒.๑ หลักสูตรของรัฐหรือหน่วยงานของรัฐที่เปิดสอนในสถานศึกษาของรัฐหรือสถานศึกษาของเอกชนหรือรัฐเป็นผู้ดำเนินการสอบ/วัดและประเมินผลหรือให้การรับรองหรือออกประกาศนียบัตร๖.๒.๒ หลักสูตรของเอกชนที่เปิดสอนในสถานศึกษาเอกชนที่ได้รับการรับรองวิทยฐานะหรือรับรองมาตรฐาน (Accredited)จากรัฐบาลของประเทศนั้นหรือจากองค์กรซึ่งเป็นที่ยอมรับโดยกระทรวงศึกษาธิการหรือองค์กรที่ได้รับการยอมรับโดยสากลการรับรองวิทยฐานะหรือรับรองมาตรฐาน (Accredited)ในส่วนนี้ ครอบคลุมถึงโรงเรียนของสถานฑูตหรือโรงเรียนตามหลักสูตรของรัฐบาลประเทศหนึ่งแต่ไปเปิดสอนในอีกประเทศหนึ่งหรือเป็นโรงเรียนนานาชาติในประเทศไทยข้อ ๗ให้เลขาธิการคณะกรรมการการศึกษาขั้นพื้นฐานแต่งตั้งคณะกรรมการคณะหนึ่งเพื่อพิจารณาเทียบวุฒิการศึกษาในประเทศและต่างประเทศโดยมีหน้าที่พิจารณาเทียบวุฒิตามเกณฑ์ที่กำหนดและจัดทำบัญชีประกาศการเทียบวุฒิการศึกษาโดยมีหลักสูตรการศึกษาขั้นพื้นฐานเป็นหลัก คณะกรรมการประกอบด้วยผู้เชี่ยวชาญด้านหลักสูตรการเรียนการสอนการวัดและประเมินผลการเรียนจากหน่วยงานที่เกี่ยวข้อง จำนวนไม่น้อยกว่า ๗ คนโดยให้สำนักทดสอบทางการศึกษาเป็นเลขานุการเกณฑ์การพิจารณาเทียบวุฒิการศึกษาให้พิจารณาเทียบเคียงกับหลักสูตรการศึกษาขั้นพื้นฐานโดยยึดองค์ประกอบที่สำคัญดังนี้๗.๑ จุดหมายของหลักสูตร๗.๒ โครงสร้างของหลักสูตร ประกอบด้วย๗.๒.๑ มาตรฐานการเรียนรู้๗.๒.๒ กลุ่มสาระการเรียนรู้๗.๒.๓ กิจกรรมพัฒนาผู้เรียน๗.๒.๔ เวลาเรียนตลอดหลักสูตรทั้งนี้ให้พิจารณาความสอดคล้องกันกับเนื้อหาสาระและมาตรฐานการเรียนรู้หลักสูตรการศึกษาขั้นพื้นฐานไม่น้อยกว่าร้อยละ ๗๐๗.๓พื้นความรู้เดิมก่อนเข้าศึกษาตามหลักสูตรที่มาขอเทียบวุฒิการศึกษา๗.๔ ผลการเรียนที่ได้หรือที่เป็นไปตามเกณฑ์ที่กำหนดข้อ ๘การยื่นคำร้องขอใบเทียบวุฒิการศึกษาและการกำหนดอัตราค่าธรรมเนียมการขอใบเทียบวุฒิการศึกษาให้ใช้แบบคำร้องที่สำนักงานคณะกรรมการการศึกษาขั้นพื้นฐานกำหนดตามท้ายระเบียบนี้กรณีการยื่นคำร้องขอใบเทียบวุฒิการศึกษาของโรงเรียนนานาชาติในประเทศไทยให้ผ่านการรับรองจากโรงเรียนและได้รับการตรวจสอบจากสำนักบริหารงานคณะกรรมการส่งเสริมการศึกษาเอกชนและจะต้องเป็นโรงเรียนที่กระทรวงศึกษาธิการอนุมัติหลักสูตรและอนุญาตให้จัดตั้งในประเทศไทยข้อ ๙ให้จัดทำทะเบียนใบเทียบวุฒิการศึกษาไว้เป็นหลักฐานของทางราชการและในกรณีที่ใบเทียบวุฒิการศึกษาชำรุดหรือสูญหายให้ผู้ได้รับใบเทียบวุฒิการศึกษายื่นคำร้องขอใบแทนใบเทียบวุฒิการศึกษาตามแบบคำร้องที่สำนักงานคณะกรรมการการศึกษาขั้นพื้นฐานกำหนดข้อ ๑๐คำร้องขอที่ได้ยื่นหรืออยู่ในระหว่างการพิจารณาดำเนินการก่อนการใช้ระเบียบนี้และยังไม่แล้วเสร็จในวันที่ระเบียบนี้ใช้บังคับให้ดำเนินการต่อไปตามระเบียบที่ใช้บังคับอยู่เดิมจนกว่าจะแล้วเสร็จข้อ ๑๑ให้เลขาธิการคณะกรรมการการศึกษาขั้นพื้นฐานเป็นผู้มีอำนาจอนุมัติการเทียบวุฒิการศึกษาและลงนามในใบเทียบวุฒิการศึกษาข้อ ๑๒ให้เลขาธิการคณะกรรมการการศึกษาขั้นพื้นฐานรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาที่เกิดจากการปฏิบัติตามระเบียบนี้ประกาศณ วันที่ ๑๔ กรกฎาคม พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการพิมพ์มาดา/จัดทำ๒๖มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๕ ง/หน้า ๑/๑๖ กุมภาพันธ์ ๒๕๖๑